## Carlos Mazón augura una etapa de col·laboració amb Aragó per a avançar en aquells assumptes que concerneixen totes dues comunitats

*** El cap del Consell ha assistit a la presa de possessió del president d’Aragó, Jorge Azcón**

**Saragossa.**

El president de la Comunitat Valenciana, Carlos Mazón, ha assistit a la presa de possessió del president d’Aragó, Jorge Azcón, que s’ha celebrat hui al palau de La Aljafería de Saragossa.

Carlos Mazón ha declarat que s’obri una nova etapa de col·laboració amb la regió d’Aragó per a avançar en aquells assumptes que concerneixen totes dues comunitats.

Ha afirmat que “el canvi s’ha posat en marxa” a Aragó i a la Comunitat Valenciana amb mesures que repercuteixen en la qualitat de vida dels ciutadans, com ara la supressió de l’Impost de Successions i Donacions, la congelació de les taxes i els preus públics i la pròrroga de la gratuïtat del transport públic, i amb projectes que impulsaran la competitivitat i reactivaran l’economia.

Fecha: 11/08/2023